A Gründungsdatum zum nenna is schwierig. Am 12.  September 1945 is in Minga de Gründung einer "Bayerischen Christlich-Sozialen Union" beschlossen worn, am 13. Oktober 1945 is de CSU in Würzburg entstandn. De gesamtbayerische Gründungsversammlung war am End am 8. Januar 1946, am 14. und 15. Dezember 1946 war de zwoate Landesversammlung, de des erste Grundsatzprogramm gschriem håt und den provisorischn Parteivorsitzendn Josef Müller in seim Amt betstigt håt. Bei da Wahl zur Verfassunggebenden Landesversammlung Bayerns, håt de CSU 58,3 % kriagt. Anders ois de christlich-konservativen Partein in de andern Bundesländer, de si 1950 zur CDU zusammenschlossn ham, is de CSU selbständig bliem.